# Alfabet sud-aràbic

L'alfabet sud-aràbic o alfabet iemenita (en sud-aràbic antic ms3nd; en àrab modern المُسند, al-musnad) és l'alfabet que utilitzaren les llengües sud-aràbigues antigues. D'ell prové l'alfabet amhàric. És un abjad o alfabet consonàntic i, per tant, no té símbols per a representar les vocals.
L'alfabet sud-aràbic va separar-se del protocananeu no més tard del segle ix aC. S'utilitzà per fer inscripcions en llengües sud-aràbigues ala regnes de Sabà, Qataban, Hadramaut, Ma'in i Himyar, i també en proto-gueez als regnes anteriors al d'Aksum.
Les primeres inscripcions en aquest alfabet, datades al segle x aC, es van trobar al Iemen. Les inscripcions datades al segle ix aC foren fetes a la província d'Aquele-Guzai, a Eritrea. Les inscripcions trobades a Babilònia es daten al segle viii aC.
L'escriptura sud-aràbiga es va definir completament cap a l'any 500 dC i es va utilitzar fins al segle vii (incloses les inscripcions nord-aràbigues antigues, escrites en una de les seves variants), quan va ser reemplaçat per l'alfabet àrab. A Etiòpia, el sud-aràbic evolucionà en l'alfabet amhàric, el qual, amb algunes lletres i símbols addicionals afegits en els segles posteriors, s'utilitza per escriure les llengües gueez, amhàrica, tigrinya i tigre, així com per algunes altres llengües semítiques, cuixítiques i niloticosaharianes.

## Escriptura zabur

L'escriptura cursiva zabur o minúscula sud-aràbiga va ser utilitzada per a les inscripcions diàries sobre tauletes de fusta, mentre que per a les inscripcions monumentals, semblants a les que es mostren a les il·lustracions, s'emprava l'escriptura músnad.

## Alfabet

L'alfabet sud-aràbic conté 29 signes, una part dels quals té correspondències en altres alfabets, en particular en ugarític i fenici:
| Nom | Lletra | So | Amhàric | Fenici | Ugarític | Hebreu | Àrab |
| Heh | 𐩠 | h | ሀ | 𐤄 | 𐎅 | ה | ه |
| Lam | 𐩡 | l | ለ | 𐤋 | 𐎍 | ל | ل |
| Ḥah | 𐩢 | ħ | ሐ | 𐤇 | 𐎈 | ח | ح |
| Mim | 𐩣 | m | መ | 𐤌 | 𐎎 | מם | ﻡ |
| Qaf | 𐩤 | q | ቀ | 𐤒 | 𐎖 | ק | ق |
| Waw | 𐩥 | w | ወ | 𐤅 | 𐎆 | ו | و |
| Xin | 𐩦 | ʃ | ሠ | 𐤔 | 𐎘 | ש | ش |
| Reh | 𐩧 | r | ረ | 𐤓 | 𐎗 | ר | ر |
| Beh | 𐩨 | b | በ | 𐤁 | 𐎁 | ב | ب |
| Teh | 𐩩 | t | ተ | 𐤕 | 𐎚 | ת | ث |
| Sat | 𐩪 | s | ሰ | - | 𐎝 | שׂ | س |
| Kaf | 𐩫 | k | ከ | 𐤊 | 𐎋 | כ | ك |
| Nun | 𐩬 | n | ነ | 𐤍 | 𐎐 | נן | ﻥ |
| Ḫah | 𐩭 | x | ኀ | - | 𐎃 | - | خ |
| Ṣad | 𐩮 | tˢʼ | ጸ | 𐤑 | 𐎕 | צץ | ص |
| Sàmec | 𐩯 | s̪ | - | 𐤎 | 𐎒 | ס | - |
| Feh | 𐩰 | f | ፈ | 𐤐 | 𐎔 | פף | ف |
| ʔAlef | 𐩱 | ʔ | አ | 𐤀 | 𐎀 | א | ﺍ |
| ʕAin | 𐩲 | ʕ | ዐ | 𐤏 | 𐎓 | ע | ع |
| Ḍaḍ | 𐩳 | ɬʼ | ፀ | - | - | - | ض |
| Gim | 𐩴 | g | ገ | 𐤂 | 𐎂 | ג | ج |
| Dal | 𐩵 | d | ደ | 𐤃 | 𐎄 | ד | د |
| Ġain | 𐩶 | ɣ | - | - | 𐎙 | - | غ |
| Ṭah | 𐩷 | tʼ | ጠ | 𐤈 | 𐎉 | ט | ط |
| Zain | 𐩸 | z | ዘ | 𐤆 | 𐎇 | ז | ز |
| Ḏal | 𐩹 | ð | - | - | 𐎏 | - | ذ |
| Yeh | 𐩺 | j | የ | 𐤉 | 𐎊 | י | ﻱ |
| Ṯeh | 𐩻 | θ | - | - | 𐎘? | - | ث |
| Ẓah | 𐩼 | θʼ | - | - | 𐎑 | - | ظ |

## Alfabet sud-aràbic a Unicode

L'interval Unicode de l'alfabet sud-aràbic és U+1BC0 ... U+10A7F.
| | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+10A6x | 𐩠 | 𐩡 | 𐩢 | 𐩣 | 𐩤 | 𐩥 | 𐩦 | 𐩧 | 𐩨 | 𐩩 | 𐩪 | 𐩫 | 𐩬 | 𐩭 | 𐩮 | 𐩯 |
| U+10A7x | 𐩰 | 𐩱 | 𐩲 | 𐩳 | 𐩴 | 𐩵 | 𐩶 | 𐩷 | 𐩸 | 𐩹 | 𐩺 | 𐩻 | 𐩼 | 𐩽 | 𐩾 | 𐩿 |
* Taula Unicode
* Caràcters sud-aràbics

## Galeria d'imatges

* Fotos del Museu Nacional del Iemen:
* Fotos del Museu Militar del Iemen:

## Enllaços externs

* Per poder veure els caràcters sud-aràbics pot ser necessari instal·lar les fonts unicode.
* Per poder veure els caràcters amhàrics pot ser necessari instal·lar les fonts unicode.
* Per poder veure els caràcters fenicis pot ser necessari instal·lar les fonts unicode
* Alfabet sud-aràbic en Ancient scripts
* Alfabet sud-aràbic en Omniglot